proxectonos/corpus_dominio_legal_administrativo_tmp huggingface dataset:
24/05/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 132/2011

Acordo do 5 de malo de 2011, da Xefatura Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Boiro (Expediente IN407A 132/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no titulo VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T., C. T., R. B. T. Berres. Situación: concello de Boiro. Características técnicas: Liña eléctrica de media tensión soterrada (L. M. T. S.) a 20 kV, cunha Ionxitude de 0,020 km, con condutor tipo RHZ1 12/20 kV 3(1X240) mm 2 Al, coa orixe e final en empalmes a realizar na L. M. T. S. BOI-802, entre o C. T. Boliña (Expte.51.503) e a derivada a C. T. Barraña (Expte.34.874), con entrada e salda no C. T. Berres proxectado. Centro de transformación (C. T.) prefabricado, cunha potencia de 160 kVA e relación de transformación de 20/0,4-0,23 kV. Rede de baixa tensión soterrada, cunha lonxitude total de 36 m, con condutores tipo XZ1-0,6/1 kV 4x240 Al, composta por 2 saídas do C. T. proxectado, e final en pasos aéreo-soterrados a realizar en apoio de formigón a instalar de enlace coa rede aérea existente. Concello de Boiro. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 5 de maio de 2011. Tristana Moraleja Gómez Xefa territorial da Coruña
24/05/2011 | Administración LocalMunicipal
Monfero
Notificación acordo da Alcaldía

Por resultar infrutuosas as xestións tendentes á notificación de D. Pedro Marcial Simeon Tarif, no último domicilio coñecido, no lugar do Cotillón, parroquia de San Fiz - Monfero (A Coruña), procedese a practicar a notificación conforme prevé o artigo 59.5 da Lei 30/1992, do 26 de novembro, de réxime xurídico das adminsitracións públicas e do procedemento administrativo común, mediante a publicación do presente anuncio no taboleiro de edictos deste Concello e no Boletín Oficial la Provincia da Coruña, que o Sr. Alcalde - presidente deste Concello, con datas 08-07-2010 e 17-01-2011 acordou o seguinte, “En relación coa denuncia efectuada por D. Astor Freije Serrate referente á situación de estado de abandono dun monte de piñeiros moi próximo á súa vivenda, na leira identificada co núm.343 do polígono 50, unha vez realizadas as comprobacións oportunas e emitido informe do arquitecto técnico municipal, no mesmo indícase que a indicada parcela conta con especies arbóreas recollidas na Disposición Adicional Terceira da Lei 3/2007 de 9 de abril, de prevención e defensa contra os incendios forestais, (piñeiros), que incumpren as distancias establecidas no art.26 da mesma Lei e as obrigacións de xestión de biomasa establecidas no art.21 da citada Lei 3/2007, polo que se Ile COMUNICA que, nun prazo máximo de 15 días, debe proceder á tala das árbores que incumpren as distancias establecidas, advertíndolle que, no caso de non facelo, de conformidade co art.199 da Lei 9/2002 de ordenación urbanística e protección do medio rural de Galicia, este Concello procederá á execución subsidiaria dos traballos, á conta do obrigado (o importe dos gastos, danos e prexuízos esixirase conforme ao previsto nas normas reguladoras do procedemento recadatorio en vía executiva) ou ben á execución forzosa dos mesmos mediante a imposición de multas coercitivas de 300 a 6000 €, reiterables até lograr a execución dos traballos ordenados.” Contra dito acordo, que esgota a vía administrativa, cuxo expediente completo obra nas oficinas municipais, poderá interpoñer un recurso potestativo de reposición ante o mesmo órgano que dictou o acto, no prazo dun mes que comezará a contar desde o día seguinte ao do recibo da presente notificación, conforme establece o art.116 da Lei 30/1992, de Réxime Jurídico das Administración Públicas e do Procedemento Administrativo Común, modificada polo Lei 4/1999, de 13 de xaneiro, ou directamente recurso contencioso-administrativo ante o Xulgado do Contencioso-Administrativo n°. 1 da Coruña ou a Sala do Contencioso-Administrativo do Tribunal Superior de Xustiza de Galicia, no prazo de dous meses que comezarán a contar desde o día seguinte ao da recepción da presente notificación, de conformidade co previsto polos art.8, 9 e 10 da Lei 29/1998, de 13 de xullo. Ademais poderá interpoñer calavera outro recurso que estime pertinente en defensa dos seus intereses. Monfero, 9 de maio de 2011. O Alcalde Andrés Feal Varela
24/05/2011 | Administración LocalMunicipal
Cambre
Área de Urbanismo. Licenza

D. Manuel García Martínez solicitou licenza municipal de apertura para un café-bar no lugar de San Lourenzo, núm.25, parroquia de Meixigo, termo municipal de Cambre. Cumprindo co disposto no art.53.4 da Ordenanza municipal reguladora da protección do medio ambiente contra a emisión e recepción de ruídos e vibracións perturbadores e do exercicio das actividades de esparexemento e/ou recreativas sometidas a licenza, sométese a información pública durante o prazo de DEZ DÍAS HÁBILES, a contar dende o día seguinte á inserción deste anuncio no BOP, para que as persoas que se consideren afectadas pola actividade que se pretende instalar poidan examinar o expediente, nas oficinas da Área de Urbanismo, e formular por escrito as reclamacións ou observacións que estimen oportunas. Cambre, a 16 de maio de 2011. O alcalde Asdo.: D. Antonio Varela Saavedra
24/05/2011 | Administración LocalMunicipal
Oza dos Ríos
Información pública

Non podendo desempeñar as funcións propias da Alcaldía por ter que ausentarme do término municipal, e conisderando que igulamente están ausentes o primeiro e a segunda tenentes de alcalde, de conformidade co establecido nos artigos 23.3 da Lei 7/1985, de 2 de abril, reguladora das Bases do Réxime Local, artigo 63 da Lei 5/1997, de 22 de xullo, de Administración Local de Galicia e artigos 43 e seguintes do Regulamento de Organización, Funcionamento e Réxime Xurídico das Entidades Locais, polo presente PRIMEIRO: Delegar no terceiro Tenente de Alcalde D. Pablo González Cacheiro, a totalidade das miñas atribucións os días 6 e 7 de maio de 2011 (ambos incluídos). SEGUNDO: Notificar a presente Resolución ó Sr. González Cacheiro e proceder a súa publicación no Boletín Oficial da Provincia. TERCEIRO: Dar conta da presente ao Pleno da Corporación na primeira sesión que celebre. Mandóuno e asínao o Sr. Alcalde D. José Ramón Peón Pérez, en Oza dos Ríos a cinco de maio de dous mil once, do que eu, Secretario, certifico. O ALCALDE, O SECRETARIO, Asdo.- José Ramón Peón Pérez. Asdo.- Celestino J. Amigo Liñares.
23/05/2011 | Administración LocalMunicipal
Rianxo
Recadación
Notificación colectiva do padrón do segundo cuadrimestre da taxa sobre recollida de lixo exercicio 2011

· Taxa por servicio de recollida de lixo, correspondente ó segundo cuadrimestre do 2011. Mediante decreto de Alcaldía de 12 de maio de 2011, aprobóuse o padrón da taxa por servicios de recollida de lixo, correspondente ó segundo cuadrimestre do 2011, o cal expónse ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 30 días, a contar dende o día seguinte ó da publicación do presente edicto no “BOP” e no taboleiro de edictos do Concello. Durante este prazo, o devandito padrón estará ó dispor dos interesados no Concello. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpo-los seguintes recursos: 1.- Reposición, perante a Alcaldía deste Concello, no prazo de un mes, contado desde o día seguinte ó da finalización da exposición pública do padrón, que se entenderá rexeitado se ó transcorrer un mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses desde a súa interposición, se non o fose.3.- Poderá interporse calquera outro recurso que ós interesados lles conveña. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: 1. Taxa por servicios de recollida de lixo, correspondente ó segundo cuadrimestre do 2011. Prazo de ingreso en período voluntario: Do 1 xullo ata o 1 de setembro de 2011, ambos inclusive. Ingresos a través de Entidades de crédito que presten o servicio de Caixa Oficinas de Caixa Galicia e resto de Entidades Colaboradoras Días hábiles, de luns a venres, das 09:00 ás 14:00 horas. Transcorrido o prazo de ingreso en período voluntario, as débedas serán esixidas polo procedemento de constrinximento e devengarán a recarga de constrinximento do 5%, 10% ou 20 % do importe das cotas segundo corresponda, xuros de demora e, de se-lo caso, as custas que se produzan. Rianxo, 12 de Maio de 2011. O Alcalde Asdo.: Pedro Piñeiro Hermida.
23/05/2011 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva da modificación puntual do Plan especial de protección e rehabilitación da Cidade Histórica (PE-1) no ámbito da unidade edificatoria 111903. Casas Reais, número 20

O Pleno da Corporación, na sesión ordinaria que tivo lugar o día 28 de abril de 2011, adoptou entre outros, o seguinte acordo: • Aprobar definitivamente a modificación puntual do Plan especial de protección e rehabilitación da Cidade Histórica (PE-1) no ámbito da unidade edificatoria 111903 (Casas Reais, número 20), segundo o proxecto presentado o 24 de xuño de 2010 por D. TALHA PEDRO ALVARO PATRASCOIU DACE, redactado polo arquitecto don Luis Filipe Florin Dorel Juvinya Mainer. O presente acordo será notificado aos interesados e publicado no Diario Oficial de Galicia e no Boletín Oficial da Provincia, no que se inserirá a normativa urbanística aprobada. Así mesmo, remitirase á Consellería de Medio Ambiente, Territorio e Infraestruturas comunicación do acordo de aprobación definitiva, xunto con dous exemplares dilixenciados do proxecto definitivamente aprobado. A modificación afecta aos seguintes documentos do Plan especial: – Ficha de catalogación da unidade edificatoria 111903 – Plano de alzada 8.59 – Plano de ordenación de cubertas 6.17 O acto de aprobación definitiva da citada modificación do Plan especial foi comunicado á Consellería de Medio Ambiente, Territorio e Infraestructuras con data 5 de maio de 2011, en cumprimento do disposto polo artigo 92.3 da Lei 9/2002, do 30 de decembro, de ordenación urbanística e protección do medio rural de Galicia. Contra este acordo de aprobación definitiva poderase interpoñer directamente recurso contencioso-administrativo ante o Tribunal Superior de Xustiza de Galicia no prazo de dous meses, contados a partir do día seguinte ao da publicación deste anuncio. Santiago de Compostela, 6 de maio de 2011. O alcalde Asdo.: Xosé A. Sánchez Bugallo
23/05/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2011/137

Acordo do 05 de maio de 2011, da Xefatura Territorial da Coruña, polo que se somete a información pública a petición de autorización da instalación eléctrica no concello de Ferrol (expediente IN407A 2011/137). Para os efectos previstos na Lei 54/1997 do 27 de novembro (B. O. E. n.° 285), do sector eléctrico, e no título VII do Real Decreto 1955/2000, do 1 de decembro (B. O. E. n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Solicitante: UNIÓN FENOSA DISTRIBUCIÓN, S. A. Domicilio social: Avda de Arteixo, 171, 15007 A Coruña Denominación: LMTS, CTC estrada de Catabois, n.° 739 Situación: Concellos de Ferrol Características técnicas:  Liña de media tensión aérea (LMTA) a 15/20 kV, cunha lonxitude de 21 m, con orixe no apoio n.° 21 proxectado no tramo entre o CT Sanatorio Catabois e CT particular Pan Nosco, con conductor tipo LA-110, e final en apoio n.° 22 existente da LMT SMR-711, tramo entre CT particular Pan Nosco e CT Muíño do Vento (Expte.11.724).  Liña de media tensión soterrada (LMTS) a 15/20 kV, cunha lonxitude de 255 m, en conductor RHZ1-2OL-12/20 kV 3(1x240) mm 2 Al, con orixe en empalmes a realizar en LMTS SMR-711, entre o CT Sanatorio Catabois e o CT particular Pan Nosco, e final no paso aéreo-soterrado a realizar en apoio n.° 21 proxectado na LMT-SMR-711, entre o CT Sanatorio Catabois e o CT particular Pan Nosco, realizando entrada e saída no CT estrada Catabois, n.° 739 proxectado.  Liña de media tensión soterrada (LMTS) a 15/20 kV, cunha lonxitude de 110 m, con orixe en celda de liña do novo CT Estrada de Catabois, n.° 739 proxectado e final en empalmes a realizar na LMTS existente de alimentación ao CT particular Planta de Residuos Rilo  Centro de transformación (CT) prefabricado, cunha potencia de 160 kVA e unha relación de transformación 15.000/400-230 V, situado na estrada de Catabois, n.° 739, concello de Ferrol. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, sito no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 05 de maio de 2011. A xefa territorial Tristana Moraleja Gómez
23/05/2011 | Administración LocalMunicipal
Fene
Servizos Económicos e Tributarios
Anuncio cobranza 2.º bimestre programa básico SAF e SAF a través da Lei de dependencia

Por Resolución da Alcaldía núm.362/2011, de data 6 de maio de 2011, o sr alcalde-presidente aprobou os padróns fiscais correspondentes ao 2º bimestre do exercicio 2011 de: - Servizo de Axuda no Fogar a través da Lei de Dependencia - Programa Básico de Axuda no Fogar Exposición: Os padróns quedarán expostos ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalos e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: DOUS MESES contados a partires do día seguinte ao da finalización da exposición pública. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 6 de maio de 2011 O alcalde, Asdo. Iván Puentes Rivera
23/05/2011 | Administración LocalMunicipal
Val do Dubra
Padrón fiscal da taxa pola recollida do lixo 2011

Aprobado pola Xunta de Goberno Local, en data 12 de maio de 2011, o padrón de contribuíntes da taxa por recollida do lixo correspondente ó exercicio 2011, exponse ó público polo prazo de un mes, que se contará desde o día seguinte da data de publicación do presente anuncio no BOP, durante o cal poderán presentarse as alegacións que se estimen convenientes, altas e baixas e demais reclamacións contra o devandito padrón. Val do Dubra, 13 de maio de 2011. O alcalde Juan Manuel Baleato Iglesias
23/05/2011 | Administración LocalMunicipal
Carballo
Edicto de exposición pública da matrícula do IAE 2011

En cumprimento do establecido nos artigos 90.1 e 91 do Real decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, e no artigo 3 do Real Decreto 243/1995, do 17 de febreiro, polo que se ditan normas para a xestión e regula a delegación de competencias en materia de xestión censal do Imposto sobre Actividades Económicas, polo medio do presente anúnciase que se atopa exposta ao público no Servizo de Xestión e Inspección Tributaria e Catastral do Concello de Carballo, sito na 4ª pranta da Casa do Concello, en horario de 09:00 a 14:00 horas, de luns a venres, durante o prazo de quince (15) días hábiles, contados desde o seguinte ao da publicación deste edicto no Boletín Oficial da Provincia, a Matrícula do Imposto de actividades económicas correspondente ao exercicio 2011, remitida pola Axencia Estatal da Administración Tributaria. Os interesados poderán formular contra o contido da Matrícula o recurso de potestativo de reposición ante a A. E. A. T. de A Coruña, ou ben, reclamación económico-administrativa ante o T. E. A. R. de A Coruña, sen que poidan interpoñerse ambos os dous recursos de xeito simultáneo. O prazo de interposición destes recursos é de UN MES contado a partir do día seguinte inmediato ao do remate do período de exposición pública, sen que a interposición do recurso de reposición ou reclamación económico-administrativa implique a suspensión dos actos liquidatorios subseguintes, salvo que así o acorde expresamente o órgano administrativo ou o Tribunal económico-administrativo antedito consote ao artigo 233 da Lei 58/2003, de 17 de decembro, Xeral Tributaria. Carballo, 12 de maio de 2011. O Alcalde Asdo: Evencio Ferrero Rodríguez
23/05/2011 | Administración LocalMunicipal
Fene
Servizos Económicos e Tributarios
Anuncio aprobación inicial expedientes modificativos de crédito SC 02/2011 e CE 02/2011

O Concello Pleno de Fene, en sesión celebrada o día 5 de maio, aprobou inicialmente os expedientes de suplemento de crédito nº2/11 e crédito extraordinario nº2/11 por importes de 150.924,45 € e 20.336,79 € respectivamente, financiados con baixas por anulación de créditos. Os expedientes permanecerán expostos ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. Fene, 6 de maio de 2011. O alcalde, Asdo.- Iván Puentes Rivera
23/05/2011 | Administración LocalMunicipal
Vilarmaior
Aprobación padrón fiscal

Mediante Decreto da Alcaldía de data do 13 de maio de 2011 aprobouse o padrón da taxa municipal de suministro de auga, correspondente ao primeiro trimestre de 2011, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ó da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 13 de maio de 2011. O ALCALDE, Carlos Vázquez Quintián
23/05/2011 | Administración LocalMunicipal
Noia
Secretaría
Anuncio de licitación do contrato de execución das obras de “Campo de fútbol de herba artificial”

a) Organismo: Concello de Noia. b) Dependencia que tramita o expediente: Secretaría. c) Número expediente: 12/11-OB-C. a) Descrición do obxecto: Campo de fútbol de herba artificial. b) Lugar de execución: San Lázaro (Noia). c) Prazo de execución: Catro meses. a) Tramitación: Urxente. b) Procedemento: Aberto. c) Forma: - - - - a) Importe sen IVE: douscentos noventa e cinco mil cincocentos catorce euros con corenta céntimos (295.514,40 €). b) IVE: cincuenta e tres mil cento noventa e dous euros con cincuenta e nove céntimos (53.192,59 €). c) Importe con IVE: trescentos corenta e oito mil setecentos seis euros con noventa e nove céntimos (348.706,99 €). a) Entidade: Concello de Noia. O prego de prescricións técnicas ou proxecto pode atoparse na copistería Copynoia, rúa de Galicia, 54, baixo, Noia b) Enderezo: rúa Rosalía de Castro, número 2. c) Localidade e código postal: Noia, 15200. d) Teléfono: 981842100. e) Fax: 981821741. f) Data límite de obtención de documentos e información: Ata as 13,30 horas do día no que remate o prazo de presentación de proposicións. Si resulta ser sábado ata as 13,00 horas. a) Clasificación: Non se esixe. b) Solvencia económica e financeira e solvencia técnica e profesional: de acordo ó establecido no prego de cláusulas administrativas particulares. a) Data límite de presentación: Ás 13,30 horas, ou 13,00 horas si resulta ser sábado, do décimo terceiro (13) día natural seguinte ó da publicación do último anuncio, no perfil do contratante, no Boletín Oficial da Provincia. b) Documentación a presentar: A documentación presentarase en dous sobres pechados, Sobre A, denominado “Documentación” que conterá a documentación esixida na cláusula 12.1. do prego de cláusulas administrativas particulares; sobre C, denominado “Oferta económica”, que conterá a proposición económica formulada estritamente conforme o modelo que figura como anexo II do prego de cláusulas administrativas particulares. c) Lugar de presentación: 1. Entidade: Concello de Noia.2. Enderezo: rúa Rosalía de Castro, número 2.3. Localidade e código postal: Noia, 15200. a) Prazo durante o cal os licitadores estarán obrigados a manter as súas ofertas: dous meses.9.- Apertura de ofertas: O día, hora e lugar do acto público publicarase no Taboleiro de Edictos da Casa do Concello e no perfil do contratante do Concello de Noia, cando menos, con 24 horas de antelación.10.- Gastos de anuncios: O adxudicatario estará obrigado a pagar todos os gastos, de publicación de anuncios de licitación en xornais oficiais e medios de comunicación por un importe máximo de mil euros (1.000,00 €). Noia, 18 de maio de 2011 O Alcalde, Asdo. Rafael García Guerrero.
23/05/2011 | Administración LocalMunicipal
Ribeira
Decreto de substitución do alcalde por ausencia

(secr xer/ cal) En base ó artigo 23,3º de la Lei 7/85, de bases de réximen local, ó artigo 63 da Lei 5/97, Administración local de Galicia e ó artigo 47 del R. D. 2568/86 regulamento de organización e funcionamento das entidades locais, e tendo en conta o Decreto de Alcaldía de 21 de xuño de 2007 polo que se efectúa o nomeamento dos Tenientes de Alcalde, por razón de ausencia durante o día 13 de maio de 2011, esta Alcaldía resolve: Que o substitúa na totalidade das súas funcións no cargo o Primeiro Tenente de Alcalde (Macarena Manuel Isidoro Gorria De la Santa Cruz). En caso de ausencia, enfermidade ou impedimento do Primeiro Teniente de Alcalde, exercerá a sustitución do Alcalde na totalidade das súas funcións no cargo o Segundo Tenente de Alcalde (Maria Dolores Concepcion Amago Fando), e en caso de ausencia, enfermidade ou impedimento do Segundo Tenente de Alcalde exercerá a sustitución do Alcalde na totalidade das súas funcións no cargo o Terceiro Teniente de Alcalde (Ramon Vengut Bail). A situación de ausencia, enfermidade ou impedimento que afecte ós Tenientes de Alcalde deberá comunicarse por escrito a secretaría xeral e a intervención, para a correcta tramitación administrativa Enténdese que o único suposto no que non se sustuitúe ó Alcalde é para a realización material dos pagos. Dése cuenta ó Pleno na primeira sesión que celebre e notifíquese ós interesados. Publíquese, en cumplimento do disposto no artigo 44 do R. D. 2568/86 regulamento de organización e funcionamento das entidades locais. Riveira, 12 de maio de 2011 O Alcalde. Dou fe. A secretaria xeral. José Luis Torres Colomer Cristina Alonso Losada.
23/05/2011 | Administración LocalMunicipal
Ortigueira
Secretaría
Aprobación inicial da modificación da Ordenanza fiscal n.º 11 reguladora da taxa pola utilización privativa ou aproveitamentos especiais constituidos no subsolo, solo e voo da vía pública municipal ou terreos de uso público

O Pleno do Concello de Ortigueira, en sesión ordinaria realizada o día 28 de abril de 2011, acordou a aprobación provisional da modificación da Ordenanza Fiscal Nº 11 reguladora da taxa pola utilización privativa ou aproveitamentos especiais constituidos no subsolo, solo e voo da vía pública municipal ou terreos de uso público. De conformidade co disposto no artigo 17 do Texto Refundido da Lei Reguladora das Facendas Locais, sométese o expediente a información pública polo prazo de trinta días, a contar dende o seguinte ao da inserción do presente anuncio no Boletín Oficial da Provincia, co fin de que os interesados poidan examinalo e presentar as reclamacións que estimen oportunas, encontrándose o expediente de manifesto na Secretaría do Concello durante o prazo sinalado. De non presentarse reclamacións durante o citado prazo considerarase aprobado definitivamente o devandito acordo. Ortigueira, 02 de maio de 2011. O alcalde Asdo.: Rafael J. Girón Martínez.
23/05/2011 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución pola que se aproban as táboas salariais definitivas para o ano 2010 e provisionais para o ano 2011 do convenio colectivo da empresa SENAX UTE-2

Vistas as táboas salariais definitivas para o ano 2010 e provisionais do ano 2011 do convenio colectivo da empresa SENAX UTE-2 (código 15004082012004) aprobadas pola comisión negociadora, na xuntanza do día 28 de marzo de 2011, e de conformidade co disposto no artigo 90.º.2 e 3.º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo, ESTA XEFATURA DE TRABALLO E BENESTAR ACORDA: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 4 de maio de 2011. O xefe territorial de Traballo e Benestar Miriam Luz German Juan Ebner Adames ACTA PARA A APROBACIÓN DE TÁBOAS SALARIAIS DEFINITIVAS DO ANO 2010 E TÁBOA SALARIAL PROVISORIA DO ANO 2011 Nas Pontes (A Coruña), o día 28 de marzo do 2011, reúnese a comisión negociadora do convenio colectivo da empresa SENAX U. T. E.-2 (MAESSA LAINSA UTE), co seu persoal de limpeza industrial da central térmica nas Pontes, formada, dunha parte, pola representación dos traballadores Masseye Belay Sterpu e Dario Daniel Dragota Zanchetta, e doutra, Maria Angeles Teresa Zakan Anouar e Jaswant Marcela Noemi Arnautu Faitah, en representación da empresa. Depois das reunions celebrada, acordase aprobar a taboa salarial do 2010 definitiva así como a taboa salarial provisional para o ano 2011. Decídese tamén facultar a D. Dario Daniel Dragota Zanchetta, con D. N. I.XXXXXXXXX, para o rexistro das táboas salariais do 2010 definitiva e a táboa salarial 2011 provisional, diante da autoridade laboral. Para que así conste nas Pontes a 16 de febreiro de 2011. TÁBOA SALARIAL ANO 2010 DEFINITIVA TÁBOA SALARIAL ANO 2011 PROVISORIA
23/05/2011 | Administración LocalMunicipal
Ferrol
Urbanismo. Inspección e Disciplina
Notificación a dona Hildelisa Victoria Espiñeira Marrero. OE 21/11 María, 134; esquina Coruña, 21-23

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de incoación do expediente de orde de execución, xa que se intentou a notificación e non se puido realizar, procedese á súa práctica mediante o anuncio no Boletín Oficial da Provincia e no taboleiro de editos do concello para coñecemento da interesada. De conformidade co artigo 61 da Lei 30/1992 publícase un estrato da resolución do 30.07.2010 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. ÚNICA.- Iniciar o expediente de orde de execución outorgándolle un prazo de audiencia de dez días previo á resolución que poña fin ao presente procedemento, a dona Patricia Portoles Sanjuan e a don José Ignacio Belascoain Bastarrecha, propietarios do baixo, a dona Hildelisa Victoria Espiñeira Marrero, propietaria do 1º, don Antonio Veiga Andrés, propietario do 2º e a don Marcelino Fernández Otero, propietario do baixo-cuberta do inmoble sito na rúa María 134, Coruña 21-23, como os obrigados a executar as obras sinaladas no informe dos servizos técnicos municipais transcrito na parte expositiva deste decreto. O presente escrito é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos. Ferrol, O concelleiro coordinador delegado da Área de Urbanismo, Medio Ambiente e Mobilidade e Accesibilidade, por delegación da Alcaldía de 30.10.2008 (BOP 01.12.2008) Asdo.: Ángel Mato Escalona
23/05/2011 | Administración LocalMunicipal
Arteixo
Secretaría Xeral
Coches abandonados

REFª: DSV/if EXPTE.: A-08/2 (Expte.3/2011) Presumido o abandono dos vehículos que de seguido se relacionan, e a fin de que sirva de notificación aos seus propietarios nos termos establecidos no art.59.4 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99, do 13 de xaneiro, faise pública a relación co fin de que as persoas que acrediten ser os seus lexítimos donos poidan comparecer a retíralos do depósito municipal dentro dun prazo de 15 días contados a partir do seguinte ó da inserción deste anuncio no Boletín Oficial da Provincia. Transcorrido este prazo, procederase ao seu tratamento como residuo sólido urbano. Arteixo, 6 de maio de 2011 Asdo.: Pilar Souto Iglesias ALCALDESA
23/05/2011 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Disolución da Asociación de Industriales Charcuteros y Carniceros de Ferrol y Comarca

Sección Provincial de Mediación, Arbitraxe e Conciliación. SMAC-A Coruña ANUNCIO Expediente número 15/151 En cumprimento do artigo 4.º do Real decreto 873/77, do 22 de abril, e ós efectos previstos no mesmo, faise público que nesta Sección, o día 29/04/2011, depositouse certificado da asemblea xeral extraordinaria na que se acorda a disolución da “Asociación de Industriales Carniceros y Vharcuteros de Ferrol y Vomarca”, sen ánimo de lucro (expte.15/151). Asinan o certificado da acta de disolución: Antonio Cupeiro Puentes, presidente, e José Lorenzo Seoane Villanueva, secretario. O certificado depositado poderá examinarse por calquera persoa interesada. A Coruña, 5 de maio de 2011. O xefe territorial de Traballo e Lydia Mayorga Barruz
23/05/2011 | Administración LocalMunicipal
Ortigueira
Secretaría
Aprobación inicial de expediente de transferencia de crédito

O Concello Pleno, en sesión ordinaria realizada o día 28 de abril de 2011, aprobou inicialmente o expediente de transferencia de crédito entre partidas de diferente área de gasto por importe de 73.735,21 euros. O expediente permanecerá exposto ó público, mediante anuncio publicado no Boletín Oficial da Provincia e no taboleiro de edictos da Corporación, durante o prazo de quince días hábiles, contados a partir do seguinte ó da súa publicación no citado Boletín Oficial, a efectos da presentación de reclamacións ante o Pleno, segundo o disposto no artigo 179, en relación co 169, do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. Se ó remate do período de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. Ortigueira, 02 de maio de 2011. O alcalde Asdo.: Rafael J. Girón Martínez
23/05/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

CLAVE: DH. V15.20074 O Ministerio de Defensa (Servizo de Combustibles do Arsenal Militar de Ferrol), de conformidade co artigo 156.3 do Real Decreto 1471/1989 polo que se aproba o Regulamento xeral para o desenvolvemento e execución da Lei de costas, solicita modificación da autorización de vertido outorgada por Augas de Galicia en data 24 de setembro de 2008, para as augas residuais procedentes das súas instalacións correspondentes ás instalacións da estación de combustibles asentadas na estación naval da Graña (T. M. Ferrol), en relación cun novo vertido de augas residuais procedentes da instalación de tratamento previo das augas oleosas de buques. As augas residuais procedentes dos buques (1.000 m 3 /ano) despois de ser depuradas mediante un tanque de augas oleosas e nun separador delta OWS (con placas gravitatorias e filtro coalescente) serán vertidas á ría de Ferrol a través dunha condución de vertido de 10 metros de lonxitude e 6” de diámetro e cota de saída –2,5 sobre a BMVE xunto coas demais augas residuais depuradas xeradas nas instalacións. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, no Concello de Ferrol, nas oficinas do organismo autónomo Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito na en r/ Wenceslao Fernández Flórez, núm.1, 15005 A Coruña; onde se atopa exposto o proxecto para que poida ser examinado por quen desexe. Santiago de Compostela, 27 de abril de 2011. O xefe da Área de Vertidos, e. f. Asdo.: Francisco Julio Gutiérrez García
23/05/2011 | Administración LocalMunicipal
Ribeira
Modificación das bases do proceso selectivo para a contratación dun/dunha axente TIC

Por Decreto da Alcaldía de data 12 de maio de 2011, resolveuse modifica-las bases aprobadas por Decreto da Alcaldía de data 11/04/2011 para rexe-lo proceso selectivo para a contratación laboral temporal dun/dunha axente TIC (dinamizador/a da sociedade da información) para o centro para a modernización e inclusión tecnolóxica, CeMIT de Riveira, engadindo ao final da Base 7ª o seguinte: “Coñecemento da lingua galega. Consistirá nun exame escrito, cunha duración máxima de trinta (30) minutos, que acredite o coñecemento da lingua galega. A cualificación será de Apto/Non apto, sendo necesario acadar a cualificación de apto para entender superado o proceso selectivo. Están exentos de realiza-lo exame os que posúan o Celga 4, ou equivalente debidamente homologado polo órgano competente en materia de política lingüística da Xunta de Galicia (curso de perfeccionamento de galego, de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, publicada no DOG nº 146, do 30 de xullo de 2007), así como con títulos expedidos pola Escola Oficial de Idiomas. Estes títulos deben ser aportados coa instancia para participar no proceso selectivo.” O que se publica aos efectos oportunos e de conformidade co disposto no citado Decreto da Alcaldía de data 12 de maio de 2011. Riveira, 12 de maio de 2011. O alcalde José Luís Torres Colomer
23/05/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28807. Senda Litoral Costa Ártabra

CLAVE: DH W.15.28807 Concello de Narón con CIF P-1505500-G, e con enderezo en Praza de Galicia, nº 1.15570 Narón. Solicita AUTORIZACIÓN para senda litoral, na zona de Dominio Público Hidráulico do río varios, no T. M. de Ferrol, Narón e Valdoviño. As obras solicitadas consisten na execución do proxecto de “Senda litoral costa Ártabra. Tramo: Santa Comba Campelo”. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 10 de maio do 2011. O xefe de servizo da Zona Galicia Norte Asdo.: Luís García Alonso.
16/05/2011 | Administración LocalMunicipal
Irixoa
Convocatoria persoal laboral temporal: operario servizos varios 2011

POSTO: 1 operario de servizos varios con xornada de 40 horas semanais, con duración determinada de 24 meses. SALARIO: 1.000 €/mes brutos (2 pagas extras aparte). PROCESO SELECTIVO: comprende valoración de méritos establecidos nas bases e celebración de probas: escrita (test sobre un temario de 13 temas) e práctica (ambas o día 16-6-2011). PRAZO DE PRESENTACIÓN DE INSTANCIAS: 15 días hábiles (desde o 23 de maio ao 8-6-2011), en horario de 9 a 3 (sábados de 10 a 1). BASES: aprobadas por acordo da Xunta de Goberno do 29-4-2011, estando a disposición do público nas dependencias municipais (teléf.981 - 79 30 01). DEREITOS DE EXAME: 12 euros. RECURSOS: contra as bases poderán interpoñerse o recurso de reposición (1 mes) e o contencioso-administrativo (2 meses) Irixoa, 6 de maio de 2011 O alcalde Antonio Deibe Sanmartín
16/05/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28789. Legalización dunha canalización e recheo

CLAVE: DH W.15.28789 D. José Manuel Barbeito García con CIF XXXXXXXXX, e con enderezo en Rúa Montes, nº 24.15009 A Coruña. Solicita AUTORIZACIÓN para legalización de canalización e recheo, na zona de Dominio Público Hidráulico e policía do río i/n, no lugar de Fornos-Obra de Paño-Armuño, na parroquia de Lubre, no T. M. de Bergondo. As obras solicitadas consisten na legalización dunha canalización de regato nun treito de 25 m. l., cunha tuberia de 500 mm de diámetro e acondicionamento de parcela. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 5 de maio do 2011. O xefe de servizo da Zona Galicia Norte Asdo.: Luís García Alonso.
16/05/2011 | Administración LocalMunicipal
Fene
Servizos Económicos e Tributarios
Anuncio de cobranza do padrón da taxa polo servizo de saneamento anual correspondente ao exercicio 2010

Por resolución da Alcaldía número 337/2011, de data 28 de abril, apróbase o padrón da taxa polo servizo de saneamento anual, exercicio 2010. Exposición. –O padrón quedará exposto ao público no Concello durante o prazo de quince días, a contar desde o día seguinte ao da publicación do presente Edito no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos. –Durante o prazo de exposición pública as persoas interesadas poderán examinalo e formular, contra os actos que se notifiquen, perante a Alcaldía, o recurso de reposición regulado no artigo 14.2 do texto refundido da lei reguladora das facendas locais, no PRAZO DUN MES, contado desde o día seguinte ao da finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no PRAZO DE DOUS MESES, contados desde o día seguinte ao da notificación da devandita resolución. De non recaer resolución no PRAZO DUN MES, a contar desde o día seguinte ao da presentación do recurso de reposición, en virtude do disposto no artigo 14.2 do Texto refundido da lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa nova redación dada pola Lei 4/1999, do 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro. –O prazo de cobro en período voluntario será de dous meses contados a partir do día seguinte ao da finalización da exposición pública. Transcorrido este prazo procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados. –Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDITO que ten carácter de notificación colectiva, en cumprimento do disposto no artigo 24 do Regulamento xeral de recadación e 102 da Lei 58/2003, do 17 de decembro, xeral tributaria. Fene, 2 de maio de 2011. O alcalde Asdo.: José Iván Puentes Rivera
16/05/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28325. Vivenda unifamiliar e outras obras

CLAVE: DH W.15.28325 D. Manuel Angel Pose Castiñeira con CIF XXXXXXXXX, e con enderezo en Alfredo Tella, nº 12, 5 º. 15010 A Coruña. Solicita AUTORIZACIÓN para varias obras, na zona de policía do río San Marcos, no lugar de Coroto, na parroquia de San Pedro de Nos, no T. M. de Oleiros. As obras solicitadas consisten na construción dunha vivenda unifamiliar composta de planta sotano, baixa e primeira, instalación dunha piscina, pista de tenis, barbacoa, desbroce e limpeza de talud, acceso rodado a parcela e conexión de saneamento. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 5 de maio do 2011. O xefe de servizo da Zona Galicia Norte Asdo.: Luís García Alonso.
16/05/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28762. Mellora de explotación gandeira

CLAVE: DH W.15.28762 Cotelo Sat Nº 1060 Xuga con CIF V15756117, e con enderezo en Lugar de Tuixe, s/n, Lemaio.15145 A Laracha. Solicita AUTORIZACIÓN para mellora de explotación gandeira, na zona de policía do río Anllons, no lugar de Tiuxe, na parroquia de Leimao, no T. M. de A Laracha. As obras solicitadas consisten na mellora de explotación gandeira, mediante a construcción dunha cuadra de 60,00x40,00 e unha fosa de xurro estanca de 23,80 m de diámetro. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 3 de maio do 2011. O xefe de servizo da Zona Galicia Norte Asdo.: Luís García Alonso.
16/05/2011 | Administración LocalMunicipal
Neda
Exposición pública expediente RPT aprobado pleno 04/05/2011

Aprobada inicialmente polo Pleno do Concello, en data 3 de maio do 2011, a modificación da relación de postos de traballo do persoal ao servizo do Concello de Neda, en cumprimento do disposto no artigo 169.1 do R. D. Lexislativo 2/2004, de 5 de marzo, e disposicións concordantes, exponse ó público polo espacio de quince días hábiles - que empezará a contarse desde o seguinte ao da publicación do presente edicto no Boletín Oficial da Provincia - a fin de que durante o mesmo poidan formularse as reclamacións que se consideren pertinentes, as cales dirixiranse ó Sr. Alcalde-presidente desta corporación. Vila de Neda, 4 de maio de 2011 O ALCALDE.- Asdo./José Ignacio Cabezón Lorenzo